Rojnameger Yûsûf Îbayo ke seba wedaritişê tecrîdkerdişî Rayberê Şarê Kurdî Abdullah Ocalanî  bajarê Toronto yê Kananda de kewt grevê vêşanîye û bi vengdayîşê Ocalanî roja 138’ine de çalakîya xo qedênaye, seba prosesê neweyî parlamenterê Kanada reyde pêvînayîş kerd. Îbayî nîyadayîşê Ocalanî yê seba aşitîye pare kerdî.
Dimayê tedawîya xo Yûsûf Îba, seba peyamê Ocalanî yo ke 7 medeyan ra yeno pê û pêşkêşê rayapêroyî kerdibi, qitaya Amerîka reyde pare bikero kewt mîyanê têgêrayîşî. Yûsûf Îba   destpêk de parlamenteranê cinîyan de û temsîlkaranê rêxistinanê cimatî yê sîvîlan reyde pêvînayîşî kerdî. Îbayî peyamê Ocalanî pare kerd û seba pêvînayîşê aşitî û azadîye vengdayîşê paştdayîşî kerd.
